钦定古今图书集成/明伦汇编/官常典/第132卷 > 汉二
## 钦定古今图书集成/明伦汇编/官常典/第132卷 > 汉二

### 景帝二年夏六月封故丞相萧何孙系为列侯

按：《汉书景帝本纪》云云。

景帝三年“以襄平侯嘉子谋反诏赦其罪复嘉侯爵
封窦婴为通侯。”

按《汉书景帝本纪》：三年“冬十二月诏曰：‘襄平侯嘉子
恢说不孝，谋反，欲以杀嘉，大逆无道。其赦嘉为襄平
侯，及妻子当坐者，复故爵，论恢说及妻子如法’。”

〈注〉晋灼曰：“纪通子也。”《功臣表》：“襄平侯纪通，以父功侯。孝景三年，康侯相夫嗣。”推其封薨，正与此合，岂更名嘉乎？

按《外戚恩泽侯表》：“窦婴以将军屯荥阳，捍破吴楚七
国。六月，封魏其侯。二十三年，元光四年，有罪弃市。
景帝六年，封栾布等为通侯。”

按《汉书景帝本纪》，不载。按《功臣表》，“栾布以将军吴
楚反，击齐，四月封为俞侯，食邑千八百户，六年薨，子
贲嗣。卫绾以将军击吴楚，四月封为建陵侯，食邑三
千一百五十户。二十一年薨，谥哀侯，子信嗣。程嘉以
将军击吴楚，四月封为建平侯，食邑三千一百五十
户，十八年薨，谥敬侯，子横嗣。公孙浑邪以将军击吴
楚”，四月封为平曲侯，食邑三千二百二十户。四年，有
罪，国除。苏息以将军击吴、楚，四月封为江阳侯，食邑
二千五百四十一户。中二年薨，谥康侯，子卢嗣。
景帝中元年夏四月，封故御史大夫周苛、周昌孙子
为“列侯。”

按：《汉书景帝本纪》云云。

〈注〉师古曰：“封苛之孙及昌之子也。”苛、昌皆尝为御史大夫，而从昆弟也，故总言之。

景帝中二年，定“诸侯王薨，谥诔、吊赗及嗣封之制，封
故楚、赵、傅、相、内史前死事者四人子为列侯。”

按《汉书景帝本纪》：“中二年春二月，令诸侯王薨，列侯
初封及之国，大鸿胪奏谥诔策。列侯薨，及诸侯太傅
初除之官，大行奏谥《诔策》。王薨，遣光禄大夫吊襚祠
赗，视丧事，因立嗣子。列侯薨，遣大中大夫吊祠视丧
事，因立嗣。其薨，葬，国得发民挽丧，穿复土治坟，无过
三百人毕事。秋九月，封故楚、赵傅、相、内史前死事者”
四人，子皆为列侯。

〈注〉《文颖》曰：“楚相张尚、太傅赵夷吾、赵相建德、内史王悍，此四人各谏其王，无使反，不听，皆杀之，故封其子。”

按《功臣表》：“横父建德，以赵相不听王遂反，死事。四月，
封横为遽侯，邑千一百七十户。后二年，有罪弃市，国
除。”

〈注〉师古曰：“《横史》失其姓，它皆类此。”

王弃之，父悍，以赵内史王遂反，不听，死事，四月封弃
之为新市侯，邑千十四户。八年薨。子始昌嗣。赵周父
夷吾，以楚太傅王戊反，不听，死事，四月封周为商陵
侯，邑千四十五户。元鼎五年，坐为丞相，知列侯酎金
轻，下狱自杀，国除。张当居父尚，以楚相，王戊反，不听，
死事，四月封当居为山阳侯，邑千一百一十四户。元
朔五年，坐罪国除。

景帝中三年，封于军等为“通侯。”

按《汉书景帝本纪》，不载。按《功臣表》：“于军以匈奴王
降，十一月封为安陵侯，邑千五百五十户。建元六年
薨，亡后，国除。赐以匈奴王降，十二月封为桓侯，六年
赐死。陆彊以匈奴王降，十二月封为遒侯，邑千五百
七十户。薨，子则嗣。徐卢以匈奴王降，十二月封为容
城侯，邑七百户。七年薨，谥携侯，子𦆑嗣。仆䵣以匈奴
王”降，十二月封为易侯，邑千一百十户，后三年薨，亡
后《范代》以匈奴王降，十二月封为范阳侯，邑六千二
百户。十四年薨，谥“靖侯”，子德嗣。邯郸以匈奴王降，十
二月封为翕侯。元光四年坐罪国除。〈䵣音怛史记表作黥〉
景帝中五年封卢它之为通侯。

按《汉书，景帝本纪》不载。按《功臣表》，“卢它之，故燕王
卢绾子，以匈奴东胡王降，四月封为亚谷侯，邑千户。
二年薨，谥简侯，子种嗣。”

景帝后元年，封直不疑为“塞侯。”

按《汉书，景帝本纪》不载。按《功臣表》，“直不疑以御史
大夫前将兵击吴楚功，八月封为塞侯，邑千四十六
户。六年薨，子相如嗣景帝后，二年冬十月，省彻侯之国。”

按：《汉书景帝本纪》云云。

按《文献通考》，汉初封列侯，犹有君国子民之意，故文帝遣列侯就国之诏，谓其居长安，无由教训其民也。景帝既不令诸侯王治事，故亦省彻侯之国，盖事权皆在其相，所谓侯国者，与郡邑无异矣。按文帝二年，诏列侯就国，而多辞未行，三年乃免绛侯相印，令率列侯就国，是强之使行也。绛侯既就国，每河东守尉行县至绛，勃自畏恐诛，常被甲令家人持兵以见，人遂言其欲反。夫既曰“畏罪恐诛” ，而乃被甲持兵以待守尉，欲何为耶？勃不学无术，不能处功名之际，而徒以来谗贼之口，倘非遇孝文长者，则不能全之矣。然即此可以见当时功臣侯之就国者，忧谗畏讥，不能不见陵于守尉。方其身都将相，则声势赫奕，与人主朋俦，及其退就国邑，则心怀畏惧，视守尉如官长。盖封爵之宠同乎黜徙，迫之乃行，与古人“建侯” 之意异矣。

### 武帝元光三年夏五月封高祖功臣五人后为列侯按汉书武帝本纪云云

元光四年封赵信为“翕侯。”

按《汉书。武帝本纪》，不载。按《功臣表》，“赵信以匈奴相
国降，十月封为翕侯。元朔二年，击匈奴功，益封千六
百八十户。六年，败降匈奴，国除。”

### 元朔元年封乐为特辕侯

按《汉书武帝本纪》，不载。按《功臣表》，“乐以匈奴都尉
降，九月封为特辕侯，邑六百五十户。元鼎元年薨，亡
后国除。”

元朔二年封月氏等为通侯。

按《汉书武帝本纪》，不载。按《功臣表》，“月氏以匈奴相
降，十月封为亲阳侯，邑六百八十户。五年，坐谋反入
匈奴，要斩，国除。猛以匈奴相降，十月封为若阳侯，邑
五百三十户。五年，坐谋反入匈奴要斩，国除。苏建以
都尉从车骑将军击匈奴功，三月封为平陵侯，五年
用游击将军从大将军益封一千户。”六年，坐罪，国除。
张次公以都尉从车骑将军击匈奴功，三月封为岸
头侯，益封凡二千户。五年坐奸免。按《外戚恩泽侯
表》：“卫青以将军击匈奴，取朔方功，三月封为长平侯。
后破右贤王，益封。又封三子。二十三年薨，谥烈侯。”子
伉，五年以青功封宜春侯，元鼎中坐罪免。伉弟不疑，
五年以青功封阴安侯，元鼎中坐酎金免。不疑弟登，
以青功封发干侯，坐《酎金》免。

元朔三年，封于单为“列侯。”

按《汉书武帝本纪》，不载。按《功臣表》，“于单以匈奴单
于太子降，四月封为涉安侯，五年薨，亡后。”

元朔四年，封赵安稽桀龙二人为“列侯。”

按《汉书，武帝本纪》，不载。按《功臣表》，“赵安稽以匈奴
王降，七月封为昌武侯，以侯从骠骑将军击左右王，
益封。二十一年薨，子充国嗣。桀龙以匈奴相国降，七
月封为襄城侯，邑四百户。二十二年，与浞野侯俱战
死事，子病己嗣。”

元朔五年，封功臣李蔡等为“通侯。”

按《汉书。武帝本纪》不载。按《功臣表》，“李蔡以将军再
击匈奴得王，四月封为安乐侯，邑二千户。元狩五年
坐罪自杀。公孙敖以护军都尉三从大将军击匈奴，
至右王庭，得王，四月封为合骑侯，六年从大将军益
封九千五百户。”元狩二年坐罪免。李朔以校尉三从
大将军击匈奴，至右王庭，得虏阏氏功，四月封为轵
侯，六年，有罪免。公孙戎奴以校尉三从大将军击匈
奴，至右王庭，为《雁行》，上石山，先登，四月，封为从平侯，
食邑千一百户。元狩二年，坐罪免。赵不虞以校尉三
从大将军击匈奴，攻辰吾，先登石亹，四月封为随城
侯，食邑七百户。《元狩二年》，坐罪免。

元朔六年，诏“置武功赏官，封张骞等为通侯。”

按《汉书武帝本纪》，“元朔六年夏六月诏曰：‘朕闻五帝
不相复礼，三代不同法，所繇殊路，而建德一也。盖孔
子对定公以徕远，哀公以论臣，景公以节用，非期不
同，所急异务也。今中国一统，而北边未安，朕甚悼之。
日者大将军巡朔方，征匈奴，斩首虏万八千级，诸禁
锢及有过者，咸蒙厚赏，得免减罪。今大将军复克获，
斩首虏万九千级，受爵赏而欲移卖者，无所流貤。其
议为令’。”有司奏请置武功赏官，以宠战士。按《功臣
表》，“张骞以校尉从大将军击匈奴，知道水及前使绝
国，大夏三月封为博望侯，元狩二年坐罪免。郝贤以
上谷太守四从大将军击匈奴，首虏千级以上，五月
封为众利侯，食邑千一百户，元狩二年”坐罪免。按
《外戚恩泽侯表》：“霍去病以校尉击匈奴，四月封为冠
军侯。后以将军破祁连，迎昆邪王，益封皇后姊子。七
年薨，谥景桓侯，子嬗嗣，亡后。”

### 元狩元年夏赐中二千石爵右庶长秋封王援訾为潦侯

按《汉书武帝本纪》，元狩元年夏四月丁卯，赐中二千石爵右庶长。按《功臣表》，王援訾以匈奴王降，七月
封为潦侯，食邑五百六十户。二年薨，谥悼侯。亡后，
元狩二年，封赵破奴等为通侯。

按《汉书武帝本纪》不载。按《功臣表》：“赵破奴以司马
再从骠骑将军击匈奴，得两王千骑，正月封为从票
侯，食邑二千户。元鼎五年，坐酎金免。元封三年，以匈
奴河将军击楼兰，封浞野侯。太初二年，以浚稽将军
击匈奴，为虏所获，军没。高不识以校尉从骠骑将军
再击匈奴，正月封为宜冠侯，食邑一千一百户。四年，
坐”罪免。仆朋以校尉从骠骑将军再出击匈奴，得王。
二月，封为煇渠侯。后从骠骑将军虏五王，益封。八年
薨，谥忠侯。子雷电嗣。延和三年，击匈奴没謼毒尼以
匈奴王降。六月，封为下摩侯，食邑七百户。九年薨，子
伊即轩嗣。

元狩三年封萧何曾孙庆及昆邪等为通侯。

按《汉书武帝本纪》，“三年夏五月，封故相国萧何曾孙
庆为列侯。”按《功臣表》，“昆邪以匈奴昆邪王将众十
万降，七月封为湿阴侯，食邑万户，四月薨，谥定侯。子
苏嗣。”应疕以匈奴王降，七月封为煇渠侯，元鼎三年
薨，谥慎侯。亡后乌黎以匈奴右王与浑邪降，七月封
为河綦侯，食邑六百户，六年薨，谥康侯。子馀利鞮嗣。
稠雕以匈奴大当户与浑邪降，七月，封为常乐侯，食
邑五百七十户。十八年薨，子广汉嗣，亡后。

〈注〉《师古》曰：“当户，匈奴官名也。”

《元狩四年》封路《博德》等为通侯。

按《汉书武帝本纪》，不载。按《功臣表》，“路博德以右北
平太守从骠骑将军击左王，得重会期，虏首万二千
七百人。六月，封为邳离侯，食邑千六百户。太初元年，
坐罪免。”

〈注〉师古曰：“得重，得辎重也。会期，不失期也。”

卫山，以北地都尉从骠骑将军击匈奴，得王。六月封
为义阳侯，食邑千一百户。太始四年，坐罪病死。复陆
支以匈奴归义，因执王，从骠骑将军击左王，以少破
多，捕虏三千一百。六月封为杜侯，食邑千三百户。五
年薨，子偃嗣。伊即轩以匈奴归义楼剸王，从骠骑将
军击左王，手剑合。六月封为众利侯，食邑千一百户。
十四年薨，子当时嗣。敞屠洛以匈奴符离王降，六月
封为湘成侯，食邑千八百户。元鼎五年，坐酎金免。董
舍吾以匈奴都尉降，六月封为散侯，食邑千一百户。
十七年薨，子安汉嗣。雕延年以匈奴王降，六月封为
臧马侯，食邑八百七十户。五年薨，谥康侯，亡后。

〈注〉师古曰：“手剑，合手用剑而合战也。”

### 元鼎四年封次公为膫侯

按《汉书武帝本纪》，不载。按《功臣表》，“次公以匈奴归
义王降，六月，封为膫侯，食邑七百九十户。五年，坐酎
金免。”

元鼎五年，“列侯坐献黄金酎祭不如法，夺爵，封建德
等为通侯。”

按《汉书武帝本纪》，“元鼎五年秋九月，列侯坐献黄金
酎祭宗庙不如法，夺爵者百六人。”按《功臣表》，“建德
以南越王兄越高昌侯，三月封为术阳侯，食邑三千
户，四年，坐罪诛。摎广德父乐以校尉击南越死事，三
月封广德为龙侯，食邑六百七十户，六年，坐酎金免。”
韩延年父千秋以校尉击南越死事，三月封延年为
成“安侯，食邑千三百八十户。”六年坐罪免。渠复絫，以
属国大首渠击匈奴，五月封为昆侯，地节四年薨。亡
后驹几以属国骑击匈奴，捕单于兄功，五月封为骐
侯，食邑五百二十户。薨，子督嗣，任破胡，以属国都尉
间出击匈奴将军絫𫄨缦等。七月封为梁期侯。薨，子
当千嗣，太始四年坐罪国除。按《外戚恩泽侯表》：“石
庆以丞相及父万石积行九月，封为牧丘侯。十年薨，
谥恬侯，子德嗣。”

元鼎六年封毕取等为“通侯。”

按《汉书武帝本纪》，不载。按《功臣表》，毕取以南越将
军降，三月封为膫侯，食邑五百一十户。薨，子奉义嗣。
杨仆以楼船将军击南越，摧锋却敌，三月封为将梁
侯，元封四年坐罪免。揭阳定以南越揭阳令，汉兵至，
降，三月封为安道侯，食邑六百户。薨，子当时嗣。赵光
以南越苍梧王闻汉兵至，降，四月封为随桃侯，食邑
三千户。薨，谥顷侯，子昌乐嗣。监居翁以南越桂林监
闻，汉兵破番禺，谕瓯、骆民四十馀万降。五月封为湘
成侯，食邑八百三十户。薨，子益昌嗣。苏弘以伏波司
马得南越王建德七月封为海常侯。太初元年薨，谥
“严侯”，亡后。

### 元封元年封吴阳等为通侯

按《汉书武帝本纪》不载。按《功臣表》，吴阳以故东越
衍侯佐繇王功，正月封为外石侯，食邑千户，九年薨，
子首嗣。黄同以故瓯骆左将斩西干王功，四月封为
下鄜侯，食邑七百户。薨，子奉汉嗣。刘福以校尉从横
海将军击南越，正月封为缭嫈侯，二年有罪免。辕终

善。闰月封为开陵侯，食邑二千户。薨，子禄嗣。孙都以
南越郎汉军破番禺，为伏波，得南越相吕嘉。闰月封
为临蔡侯，食邑千户。薨，子襄嗣。居股，以故东越繇王
斩东越王馀善。闰月封为东城侯，食邑万户。延和三
年，坐罪要斩多军，以东越将军汉兵至，弃军降，封为
无锡侯，食邑千户，子卯嗣。喜以父弃故南海太守，汉
兵至，以越邑降，封喜为涉都侯，食邑二千四十户。太
初二年薨，亡后。

《元封三年》封王唊等为“通侯。”

按《汉书武帝本纪》，不载。按《功臣表》：“王唊以朝鲜将
汉兵至，降四月封为平州侯，食邑千四百八十户。四
年薨。亡后韩陶以朝鲜相将汉兵围之，降四月封为
荻苴侯，食邑五百四十户。延和二年薨，封，终身不得
嗣。”

〈注〉《师古》曰：“为相而将朝鲜兵。”

参以朝鲜尼谿相使人杀其王右渠降。六月，封为𣶩
清侯，食邑千户。《天汉》二年，坐罪下狱死。

元封四年，封稽谷姑等为“通侯。”

按《汉书。武帝本纪》，不载。按《功臣表》，“稽谷姑以小月
氏右苴王将众降，十一月封为𫘨兹侯，食邑千九百
户。太初元年薨。亡后王恢以故中郎将将兵捕得车
师王，正月封为浩侯，一月坐罪免。杆者以小月氏王
将军众千骑降，正月封为瓡讘侯，食邑七百六十户，
二年薨，子胜嗣。”张以朝鲜王子汉兵围朝鲜，降，三
月封为几侯。六年，使朝鲜，谋反，格死。最以父朝鲜相，
路人，汉兵至，首先降，道死。三月，封最为涅阳侯。太初
元年薨，谥“康侯”，亡后。

### 太初四年封李广利赵弟二人为通侯

按《汉书武帝本纪》，不载。按《功臣表》，“李广利以贰师
将军击大宛，斩王，四月封为海西侯，食邑八千户。延
和三年，击匈奴，兵败降赵。弟以贰师将军骑士斩郁
成王首，四月封为新畤侯。太始三年，有罪免。”

〈注〉师古曰：“郁成，西域国名也。”

### 太始三年封续相如成娩为通侯〈按表成娩不知封年而又附于此年 姑录于此〉

按《汉书，武帝本纪》，不载。按《功臣表》，“续相如以使西
域发外王子弟诛斩扶乐王，首虏二千五百人。五月
封为承父侯，食邑千百五十户。延和四年，坐罪要斩。
成娩以故匈奴介和王将兵击车师，封为开陵侯，不
得封年薨，子顺嗣。”

### 征和二年封商丘成等为通侯

按《汉书武帝本纪》，不载。按《功臣表》：“商丘成以大鸿
胪击卫太子，力战，亡它意，七月封为秺侯，食邑二千
一百二十户，后二年坐罪自杀。莽通以侍郎发兵击
反者，七月封为重合侯，食邑四千八百七十户，后二
年，坐谋反要斩。景建以长安大夫从莽通共杀如侯，
得少傅石德，七月封为德侯，食邑三千七百三十五
户”，后二年，坐谋反要斩。张富昌以山阳卒与李寿共
得卫太子，九月封为题侯，食邑八百五十八户。后二
年，为人所贼杀。李寿以新安令史得卫太子，九月封
为邘侯，食邑一百五十户。三年，坐罪诛。江喜以圉啬
夫捕反者故城父令公孙勇，十一月封为轑阳侯，食
邑千一百二十户。薨，子仁嗣。魏不害以圉守尉捕反
者淮阳胡倩侯，十一月封为当涂侯。子圣与议定策，
益封，食邑二千二百户。薨，谥康侯，子圣嗣。苏昌以圉
小史捕反者故越王子邹起，十一月封为蒲侯，食邑
千二十六户。坐罪为民。

征和四年，封孙王为“丞父侯。”

按《汉书武帝本纪》，不载。按《功臣表》，“孙王以告反者
太原白义等，三月封为丞父侯，食邑千一百五十户。
始元元年，坐罪赦免。”

### 昭帝始元二年封霍光上官桀金日䃅为侯

按《汉书昭帝本纪》，“始元二年春正月，大将军霍光、左
将军上官桀，皆以前捕斩反虏重合侯马通功，封光
为博陆侯，桀为安阳侯。”按《功臣表》：“金日䃅以驸马
都尉发觉侍中莽何罗反，封为秺侯，食邑二千二百
一十八户。一日薨，子赏嗣。”按《外戚恩泽侯表》：“霍光
以奉车都尉捕反者莽何罗，正月封为博陆侯，食邑
二千”三百五十户。后以大将军益封，万七千二百户。
十七年薨，谥“宣成侯”，子禹嗣。上官桀以骑都尉捕反
者莽何罗，正月封为安阳侯，食邑二千三百户。女孙
为皇后，元凤元年，反，诛。

始元六年，立毋波为钩町王，赐广明爵关内侯。
按《汉书昭帝本纪》：六年秋七月诏曰：“钩町侯毋波，率
其君长人民击反者，斩首捕虏，有功。其立毋波为钩
町王。大鸿胪广明将率有功，赐爵关内侯，食邑。”

### 元凤元年封杜延年等为侯

按《汉书昭帝本纪》：元凤元年冬十月诏曰：“左将军安
阳侯桀，骠骑将军桑落侯安，御史大夫弘羊，皆数以
邪枉干辅政，大将军不听，而怀怨望，与燕王通谋，置驿往来相约结。燕王遣寿西长孙纵之等赂遗长公
主丁外人谒者杜延年、大将军长史公孙遗等，交通
私书，共谋令长公主置酒，伏兵杀大将军光征，立燕”
王为天子，大逆毋道。故稻田使者燕仓先发觉，以告
大司农敞，敞告谏大夫延年，延年以闻。丞相征事任
宫手捕斩桀，丞相少史王寿诱将安入府门，皆已伏
诛。吏民得以安。封延年、仓、宫、寿皆为列侯。

〈注〉苏林曰：寿，西，姓也；长，名也；孙，姓；纵，之名。服虔曰：“外人主之所幸也。”师古曰：“此杜延年别自一人，下谏大夫杜周之子敞、杨敞也。”

按《功臣表》：“杜延年以谏大夫告左将军等反，七月封
为建平侯，食邑二千户，以太仆与大将军先定策益
封二千三百六十户。二十八年薨，谥敬侯，子缓嗣。燕
仓以假稻田使者先发觉，左将军桀等反，谋告大司
农敞，七月封为宜城侯。子安，削户六百，定食邑七百
户。六年薨，谥戴侯，子安嗣。”任宫以故丞相征事，手捕
反者左将军桀。七月封为弋阳侯，食邑九百一十五
户。三十三年薨，谥“节侯”，子千秋嗣。王山寿以丞相少
史诱反者车骑将军安入丞相府，七月封为商利侯，
食邑九百一十五户。元康元年，坐罪国除。

元凤三年封郭忠为“成安侯。”

按《汉书昭帝本纪》，不载。按《功臣表》，“郭忠以张掖属
国都尉，匈奴入寇，与战，斩黎汗王。二月，封为成安侯，
食邑七百二十四户。七年薨，谥严侯，子迁嗣。”

元凤四年封范明友等为侯。

按《汉书昭帝本纪》，四年夏四月诏曰：“度辽将军范明
友，前以羌骑校尉将羌王侯君长以下，击益州反虏，
后复率击武都反氐。今破乌桓，斩虏获生有功，其封
明友为平陵侯。平乐监傅介子持节使诛斩楼兰王
安归首县北阙，封义阳侯。”按《功臣表》，范明友以校
尉击反氐，后以将军击乌桓，获王，虏首六千二百，七
月封为平陵侯，与大将军光定策益封，凡二千九百
二十户。地节四年，坐谋反诛。傅介子，以平乐厩监使
诛楼兰王斩首。七月封为义阳侯，食邑七百五十九
户。元康元年薨。嗣子有罪不得代。按《外戚恩泽侯
表》，“王䜣以丞相二月封为宜春侯。子谭与大将军光
定策益封，坐法，削户五百，定六百八户。二”年薨，谥敬
侯。子谭嗣。

元凤六年封张安世阳敞为通侯。

按《汉书昭帝本纪》，“六年夏，诏曰：‘右将军张安世宿卫
忠谨，封冨平侯’。”按《外戚恩泽侯表》，阳敞以丞相二
月封为安平侯，食邑七百户，与大司马大将军光定
策益封子忠，凡五千五百四十七户。一年薨，谥敬侯，
子忠嗣。张安世以右将军光禄勋辅政勤劳，十一月
封为富平侯，以车骑将军与大将军光定策益封，凡
万三千六百四十户。十三年薨，谥敬侯，子彭祖嗣。

### 元平元年孝宣帝即位秋九月封蔡义为阳平侯

按《汉书宣帝本纪》，不载。按《外戚恩泽侯表》，“蔡义以
丞相九月封为阳平侯。前为御史大夫，与大将军光
定策益封，凡七百户。本始四年薨，无后。”

### 宣帝本始元年以定策功封霍光张安世等邑户各有差封田广明等为通侯赐周德苏武等爵皆关内侯

按《汉书宣帝本纪》：本始元年“春正月，论定策功，益封
大将军光万七千户，车骑将军、光禄勋富平侯安世
万户。诏曰：‘故丞相安平侯敞’”〈阳敞〉等居位守职，与大将
军光、车骑将军安世建议定策，以安宗庙。功赏未加
而薨。其益封敞嗣子忠及丞相阳平侯义。〈蔡义〉度辽将
军、平陵侯明友〈范明友〉前将军、龙雒侯增。〈韩增〉太仆建平
侯延年。〈杜延年〉太常蒲侯昌：〈苏昌〉谏大夫、宜春侯谭。〈王谭〉当
涂侯平。〈表云魏不害纪名平〉杜侯《屠耆堂》长信少府、关内侯胜
〈夏侯胜〉邑，户各有差。《封》《御史大夫广明》〈田广明〉为昌水侯
后将军充国。〈赵充国〉“为《营平侯》。”“大司农《延年》。”〈田延年〉为阳
城侯。少府《乐成》。〈史乐成〉“为爰氏侯，光禄大夫。”迁〈王迁〉“为平
丘侯”，赐“右扶风德。”〈周德〉典属国武。〈苏武〉廷尉光：〈李光〉宗正德。
〈楚元王之曾孙刘辟彊子〉《大鸿胪》贤。〈韦贤〉詹事畸。〈宋畸〉光禄大夫，吉。〈丙吉〉
京辅都尉。广汉。〈赵广汉〉爵皆关内侯。《德武》食邑。

〈注〉师古曰：《功臣表》云：“魏不害以捕反者功封当涂侯，其子圣以定策功益封，凡二千二百户。”今此纪言“当涂侯平”，与表乖错，未知孰是？或者有二名乎？苏林曰：“屠耆堂姓复陆，其祖父复陆支，本匈奴也，归义为属国王，从骠骑有功，乃更封也。”张晏曰：“旧关内侯无邑也，以苏武守节外国，刘德宗室俊彦，故特令食邑。”

按《外戚恩泽侯表》：“赵充国以后将军与大将军光定
策功，八月封为营平侯，食邑千二百七十九户。二十
二年薨，谥壮侯，子弘嗣。王迁以光禄大夫与大将军
光定策功，八月封为平丘侯，邑千二百五十三户。地
节二年，坐罪自杀。田广明以鸿胪击武都反氐，赐爵
关内侯，以左冯翊与大将军光定策，八月封为昌水”
侯，食邑二千七百户。三年，坐罪自杀。田延年，以大司农与大将军光定策功，八月，封为阳城侯，食邑二千
四百五十三户。二年，坐罪自杀。乐成以少府与大将
军光《定策》功，八月，封为爰氏侯，食邑二千三百二十
七户。二年薨，谥肃侯。子辅嗣。

〈注〉师古曰：“《杜周传》作‘史乐成’，《霍光传》作‘使乐成’，今此云姓便，三者不同，疑《表》误。”

本始二年，封韦贤为扶阳侯。

按《汉书宣帝本纪》，不载。按《外戚恩泽侯表》，“韦贤以
丞相六月封为扶阳侯，食邑七百一十一户。十年，薨，
谥节侯，子元成嗣。”

本始三年，封常惠为“长罗侯。”

按《汉书宣帝本纪》，“三年夏五月，校尉常惠将乌孙兵
入匈奴右地，大克获，封列侯。”按《功臣表》，常惠以校
尉光禄大夫，持节将乌孙兵击匈奴，获名王，首虏三
万九千级。四月，封为长罗侯，食邑二千八百五十户。
二十四年薨，谥壮侯，子成嗣。

### 地节二年封霍山为乐平侯赵长年为爰戚侯

按《汉书宣帝本纪》：地节二年春三月，大司马大将军
光薨。诏曰：“大司马大将军博陆侯宿卫孝武皇帝三
十馀年，辅孝昭皇帝十有馀年，遭大难，躬秉义，率三
公、诸侯、九卿、大夫定万世策，以安宗庙，天下蒸庶咸
以康宁，功德茂盛，朕甚嘉之。复其后世，畴其爵邑，世
世毋有所与，功如萧相国。”夏五月，上始亲政事，又思
“报大将军功德，乃复使乐平侯山领尚书事。”按《功
臣表》：“赵长年以平陵大夫告楚王延寿反，四月封为
爰戚侯，食邑千五百三十户。十七年薨，谥靖侯，子䜣
嗣。”按《外戚恩泽侯表》：“霍山以从祖祖父大将军光
功，四月封为乐平侯，食邑三千户。四年，坐谋反诛。
地节三年，赐王成爵关内侯。以立皇太子，赐”御史大
夫及中二千石爵，封霍云、魏相为“通侯。”

按《汉书宣帝本纪》，“三年春三月诏曰：‘盖闻有功不赏，
有罪不诛，虽唐虞犹不能以化天下，今胶东相成’。”〈王成〉
“劳求不怠，流民自占八万馀口，治有异等。其秩成中
二千石，赐爵关内侯。夏四月戊申，立皇太子，赐御史
大夫关内侯中二千石，爵右庶长。”按《王成传》：“王成
为胶东相，治甚有声，宣帝最先褒之。三年，赐爵关内
侯。未及征用，会病卒官。”按《外戚恩泽侯表》：“霍云山
弟。以大将军光功，四月封为冠阳侯，食邑千八百户。
四年”，坐谋反诛。魏相以丞相六月封为高平侯，食邑
八百一十三户。八年薨，谥宪侯，子弘嗣。

地节四年，封酂侯萧何曾孙建世及史高为通侯。
按《汉书宣帝本纪》，“四年春二月，封故酂侯萧何曾孙
建世为侯。”按《功臣表》，“张章以长安男子先发觉，大
司马霍禹等谋反，以告期门董忠，忠以闻。八月，封为
博成侯，食邑三千九百一十三户。九年，薨，子建嗣。董
忠以期门受张章言，霍禹谋反，告左曹杨恽，八月封
为高”昌侯。再坐法削户千一百，定食邑七十九户。九
年薨，谥壮侯，子宏嗣。杨恽以左曹中郎受董忠等言
霍禹等谋，以告侍中金安上。八月封为平通侯，食邑
二千五百户。五凤二年，坐罪免。金安上以侍中中郎
将受杨恽言霍禹等反谋，传言止内霍氏禁闼。八月
封为都成侯，食邑千七百七十七户。十一年薨，谥敬
侯。子常嗣。按《外戚恩泽侯表》：“史高以悼皇考舅子
侍中关内侯与发霍氏奸。八月，封为乐陵侯，食邑二
千三百户。”十四年薨，谥安侯。子术嗣。

### 元康元年复高帝功臣子孙

按《汉书宣帝本纪》：“元康元年夏五月，复高皇帝功臣
绛侯周勃等百三十六人家子孙，令奉祭祀，世世勿
绝，其毋嗣，复其次。”

元康三年，封丙吉等为“通侯。”

按《汉书宣帝本纪》：“三年春三月诏曰：‘朕微眇时，御史
大夫丙吉，中郎将史曾、史元，长乐卫尉许舜，侍中光
禄大夫许延寿，皆与朕有旧恩，及故掖庭令张贺，辅
导朕躬，修文学经术，恩惠卓异，厥功茂焉。《诗》不云乎？
‘无德不报’。封贺所子弟子侍中、中郎将彭祖为阳都
侯，追赐贺谥曰阳都哀侯。吉、曾、元、舜、延寿皆为列侯，
故人下至郡邸狱复作，尝有阿保之功，皆受官禄田
宅财物，各以恩浅深报之’。”按《外戚恩泽侯表》：史曾
以悼皇考舅子侍中、中郎将、关内侯有旧恩，二年三
月封为将陵侯，食邑二千二百户。四年薨，谥哀侯。亡
后，史元以悼皇考舅子侍中、中郎将、关内侯有旧恩，
二年三月封为平台侯，食邑千九百户。二十五年薨，
谥“康侯”，子恁嗣。许舜以皇太子外祖父同产弟长乐
卫尉，有旧恩，二年三月封为博望侯，食邑千五百户，
四年薨，谥“顷侯”，子敞嗣。许延寿以皇太子外祖父同
产弟侍中关内侯，有旧恩，二年三月封为乐成侯，食
邑千五百户，十年薨，谥“敬侯”，子汤嗣。丙吉以御史大
夫关内侯，有旧恩，功德茂，二年二月封为博阳侯，食
邑千三百三十户。八年薨，谥定侯，子显嗣。张彭祖以
安世父故掖庭令贺有旧恩，三年三月封为阳都侯，
食邑千六百户。神爵四年为小妻所杀{{Annotation|。按《表》，惟张彭祖系三年封

馀俱二年，与《本纪》异。

元康四年封梁喜为“合阳侯。”

按《汉书宣帝本纪》，不载。按《功臣表》，“梁喜以平阳大
夫告霍征、史征、史子信家监回伦故侍郎郑尚时谋
反，二月封为合阳侯，食邑千五百户。十一年薨，谥爱
侯，子放嗣。”

### 神爵二年封先贤掸郑吉皆为侯

按《汉书宣帝本纪》，“神爵二年秋，匈奴日逐王先贤掸
将人众万馀来降，使都护西域骑都尉郑吉迎日逐，
破车师，皆封列侯。”按《功臣表》，“郑吉以校尉光禄大
夫将兵迎日逐王降，又破车师。四月封为安远侯，坐
法削户三百定七百九十户。十一年薨，谥缪侯，子光
嗣。先贤掸以匈奴单于从兄日逐王率众降，四月封
为”归德侯，食邑二千二百五十户。二十六年薨，谥靖
侯，子富昌嗣。

《神爵》四年，赐黄霸爵“关内侯。”

按《汉书宣帝本纪》：“四年夏四月，颍川太守黄霸以治
行尤异，秩中二千石，赐爵关内侯，黄金百斤。”

### 五凤二年呼遫累王定降皆封侯按汉书宣帝本纪五凤二年冬十一月匈奴呼遫累单于率众来降封为列侯按功臣表王定以匈奴

乌桓屠。单于子，左大将军率众降。九月，封为信成
侯，食邑千六百户。后坐弟谋反，削五百户。十二年薨，
子《广汉》嗣。

五凤三年春，封厉温敦为义阳侯，黄霸为建成侯。
按《汉书宣帝本纪》不载。按《功臣表》，“厉温敦以匈奴
謼连累单于率众降。二月封为义阳侯，食邑千五百
户。四年，坐子伊细王谋反，削爵为关内侯，食邑一千
户。”按《外戚恩泽侯表》，“黄霸以丞相二月封为建成
侯，食邑六百户。后子赏以定陶太后不宜立号，益封
二千二”百户。四年薨，谥“定侯。”子赏嗣。

### 甘露三年封于定国为西平侯

按《汉书宣帝本纪》，不载。按《外戚恩泽侯表》，“于定国
以丞相五月封为西平侯，食邑六百六十户。十一年，
薨，谥安侯，子永嗣。”

### 元帝初元二年赐御史大夫及中二千石爵赐萧望之关内侯

按《汉书元帝本纪》，初元二年夏四月，赐御史大夫爵
关内侯，中二千石、右庶长，天下当为父后者爵一级，
列侯钱各二十万，五大夫十万。冬，诏曰：“国之将兴，尊
师而重傅。故前将军萧望之傅朕八年，道以经书，厥
功茂焉。其赐爵关内侯，食邑八百户，朝朔望。”

### 建昭三年封匡衡为乐安侯

按《汉书元帝本纪》，不载。按《外戚恩泽侯表》，“匡衡以
丞相七月封为乐安侯，食邑六百四十七户。建始四
年，坐罪免。”

### 竟宁元年封甘延寿陈汤为通侯

按《汉书元帝本纪》，“竟宁元年夏，封骑都尉甘延寿为
列侯，赐副校尉陈汤爵关内侯，黄金百斤。”按《功臣
表》，“甘延寿以使西域骑都尉讨郅支单于，斩王以下
千五百级功，四月封为义成侯，食邑四百户。孙迁益
封，凡二千户。九年薨，子建嗣。”

### 成帝河平四年封张禹为安昌侯

按《汉书成帝本纪》，不载。按《外戚恩泽侯表》：“张禹以
丞相六月封为安昌侯，食邑六百一十七户，益户四
百。二十一年，薨，谥节侯，子宏嗣。”

### 鸿嘉元年封冷广等为通侯

按《汉书成帝本纪》，不载。按《功臣表》，“冷广以湿沃公
士告男子马政谋反功，正月封为驷望侯，食邑千八
百户，薨，谥忠侯，子何齐嗣。王莽败，绝。”按《外戚恩泽
侯表》，“薛宣以丞相四月封为高阳侯，食邑千九十户。”

### 绥和二年坐罪免史丹以帝为太子时辅导有旧恩四月封为武阳侯食邑千三百户七年薨谥顷侯子邯嗣

鸿嘉三年。诏分七大夫以上以下赐邑。赐复有差
按《汉书成帝本纪》。不载按《通典》。成帝鸿嘉三年。诏
七大夫以上。皆令食邑。非七大夫以下。皆复其身及
户。

〈注〉秦本制，列侯乃得食邑七，大夫即公大夫一户之内，皆不徭赋。

### 永始二年封翟方进淳于长为侯

按《汉书成帝本纪》，永始二年冬十二月诏曰：“前将作
大匠万年，知昌陵卑下，不可为万岁居，奏请营作，建
置郭邑，妄为巧诈，积土增高，多赋敛，𦅸役兴卒。”〈音猝〉“暴
之作，卒徒蒙辜，死者连属，百姓罢极，天下匮竭。常侍
王闳前为大司农中丞，数奏昌陵不可成。侍中卫尉
淳于长数白，宜早止，朕以长言下闳章，公卿，议者皆
合长计，首建至策，闳典主省大费，民以康宁。闳前赐
爵关内侯，黄金百斤。其赐长爵关内侯，食邑千户，闳
五百户。”按《外戚恩泽侯表》，“翟方进以丞相十一月”

元延三年封为定陵侯，食邑千户。绥和元年，坐大逆，
下狱死。〈按表长封年与本纪异〉

### 永始三年冬封李谭等五人为列侯

按《汉书成帝本纪》，“三年冬十一月，尉氏男子樊并等
十三人谋反，杀陈留太守，劫略吏民，自称将军。徒李
谭等五人共格杀并等，皆封为列侯。”按《功臣表》，李
谭以尉氏男子捕得反者樊并，四年七月封为延乡
侯，食邑千户，十三年薨，谥节侯，子成嗣，称忠以捕得
反者樊并，四年十一月封为新山侯，食邑千户。锺祖
以捕得反者樊并，四年七月封为童乡侯，食邑千户，
薨。元始五年，匡以祖子绍封。訾顺以捕得反者樊并，
四年七月封为楼虚侯，食邑千户。〈按表谭等只四人俱作四年封〉

### 元延元年封萧喜为酂侯

按：《汉书成帝本纪》：元延元年“秋七月，封萧相国后喜
为酂侯。”

### 绥和元年封何武为氾乡侯

按《汉书成帝本纪》，不载。按《外戚恩泽侯表》，“何武以
大司空四月封为氾乡侯，食邑千户。哀帝即位，益千
户。元始三年，为王莽所杀，谥曰刺。”

绥和二年，诏益王根王舜等封户，封孔光博山侯，师
丹关内侯。又诏定田宅奴婢限制。

按《汉书哀帝本纪》，绥和二年四月丙午，太子即皇帝
位。“六月诏曰，曲阳侯根，前以大司马建社稷策，益封
二千户。太仆安阳侯舜辅导有旧恩，益封五百户。及
丞相孔光、大司空氾乡侯何武益封各千户。”又曰：“制
节谨度，以防奢淫，为政所先，百王不易之道也。诸侯
王、列侯、公主、吏二千石及豪富民，多畜奴婢，田宅无”
限，与民争利，百姓失职，重困不足，其议限列。有司条
奏：“诸王、列侯得名田国中，列侯在长安，及公主名田
县道，关内侯、吏民名田，皆无得过三十顷。诸侯王奴
婢二百人，列侯、公主百人，关内侯、吏民三十人，年六
十以上，十岁以下，不在数中。贾人皆不得名田为吏，
犯者以律论。”

〈注〉如淳曰：“名田国中者，自其所食国中也。既收其租税，又自得有私田三十顷。名田县道者，《令》甲诸侯在国名田他县，罚金二两。今列侯有不之国者，虽遥食其国租税，复自得田于他县道；公主亦如之，不得过三十顷。”

按《外戚恩泽侯表》：“王根以皇太后弟关内侯，河平二
年六月封为曲阳侯，食邑三千七百户，再以大司马
益封七千七百户。哀帝益二千户，凡万二千四百户。
二十一年薨，谥炀侯。子涉嗣，为莽所杀。孔光以丞相
三月封为博山侯，食邑千户。元始元年，益万户。建平
二年，坐众职废免。元寿元年五月，复以丞相侯，六年”
薨，谥“简烈侯。”子放嗣。师丹以大司马关内侯，七月封
为高乐侯，食邑二千三十六户。建平元年，坐漏泄免。
元始三年二月更封义阳，二月薨，谥“节侯。”子业嗣。

### 哀帝建平二年封朱博为杨乡侯

按《汉书哀帝本纪》，不载。按《外戚恩泽侯表》，“朱博以
丞相四月封为杨乡侯，食邑二千五十户。八年，坐诬
罔自杀。”

建平三年封王嘉为“新甫侯。”

按《汉书哀帝本纪》，不载。按《外戚恩泽侯表》，“王嘉以
丞相四月封为新甫侯，食邑千六十八户。元寿元年，
罔上下狱瘐死。”

建平四年，董贤等以“告谋反功封侯。”

按《汉书哀帝本纪》，“建平四年春三月，侍中驸马都尉
董贤，光禄大夫息夫躬，南阳太守孙宠，皆以告东平
王，封列侯。”按《外戚恩泽侯表》，“董贤以侍中驸马告
东平王云祝诅反逆，八月封为高安侯，食邑千户，后
益封二千户。元寿二年，坐罪自杀。孙宠以骑都尉与
息夫躬告东平王反谋，八月封为方阳侯，食邑千户。
元”寿二年，坐罪徙合浦。《息夫躬》以博士弟子因董贤
告东平王反谋，八月，封为宜陵侯，食邑千户。元寿二
年，坐祝诅下狱死。

### 平帝元始元年封王莽为安汉公孔光等皆益封王恽等赐爵关内侯又封马宫等四人为侯

按《汉书平帝本纪》：“元始元年春正月，群臣奏言大司
马莽功德比周公，赐号安汉公，及太师孔光等皆益
封。”太仆王恽等二十五人，前议定陶傅太后尊号，守
经法，不阿指从邪；右将军孙建，爪牙大臣，大鸿胪咸
前正议不阿，后奉节使迎中山王及宗正刘不恶，执
金吾任岑、中郎将孔永、尚书令姚恂、沛郡太守石诩，
“皆以前与建策东迎即位，奉事周密，勤劳，赐爵关内
侯，食邑各有差。”按《外戚恩泽侯表》：“马宫以大司徒
二月封为扶德侯，食邑二千户。王莽篡位，为太子师，
卒官。王崇以大司空二月封为扶平侯，食邑二千户。
三年，为傅婢所毒薨。甄丰以左将军光禄勋定策安
宗庙，二月封为广阳侯，食邑五千三百”六十五户。王
莽篡位，为广新公，后为王莽所杀。甄邯以侍中奉车都尉定策安宗庙功，三月封为承阳侯，食邑二千四
百户。王莽篡位，为承新公。

元始二年，诏封霍光、张敖、周勃、樊哙之后为“列侯”，赐
郦商等后爵关内侯。

按《汉书。平帝本纪》，“二年夏四月，封故大司马博陆侯
霍光从父昆弟曾孙阳、宣平侯张敖元孙庆忌、绛侯
周勃元孙共、舞阳侯樊哙元孙之子章，皆为列侯，复
爵。赐故曲周侯郦商等后元孙郦明友等百一十三
人爵关内侯，食邑各有差。”

元始五年，封刘歆等四人，王恽等八人、文孙建等四
人皆为侯。

按《汉书平帝本纪》：“五年春正月，羲和、刘歆等四人使
治明堂辟廱，令汉与文王灵台、周公作洛同符。太仆
王恽等八人使行风俗，宣明德化，万国齐同，皆封为
列侯。”按《外戚恩泽侯表》：“平晏以长安少府与刘歆、
孔永、孙迁四人使治明堂辟廱，得万国欢心功，闰月，
封为防乡侯，食邑千户。王莽篡位，为就新公。刘歆以
侍”中羲和，与平晏同功，闰月封为红休侯，食邑千户。
王莽篡位，为国师公，后为莽所诛。孔永以侍中五官
中郎将与平晏同功，闰月封为宁乡侯，食邑千户。王
莽篡位，为大司马。孙迁以常侍、谒者与平晏同功，闰
月封为定乡侯，食邑千户。王恽以太仆与阎迁、陈崇
等八人“使行风俗，齐同万国”功，闰月封为长乡侯，食
邑千户。阎迁以鸿胪与王恽同功，闰月封为望乡侯，
食邑千户。陈崇以大司徒、司直与王恽同功，闰月封
为南乡侯，食邑千户。李翕以水衡都尉与王恽同功，
闰月封为邑乡侯，食邑千户。郝党以中郎将与王恽
同功，闰月封为亭乡侯，食邑千户。谢殷以中郎将与
王恽同功，闰月封为章乡侯，食邑千户。逯普以骑都
尉与王恽同功，闰月封为蒙乡侯，食邑千户。王莽篡
位，为大司马。陈凤以中郎将与王恽同功，闰月封为
卢乡侯，食邑千户。孙建以强弩将军，有折冲之威，闰
月封为成武侯，食邑千户。王莽篡位，为成新公。侯辅
以骑都尉，明“为人后一统”之义，闰月封为明统侯，食
邑千户。陈冯以父汤前为副校尉，讨郅支单于。七月，
封冯为破胡侯，食邑千四百户。《杜勋》以前为军假丞，
手斩郅支单于首，七月，封为讨狄侯，食邑千户。

### 孺子婴居摄元年封张竦王匡等为侯

按《汉书王莽传》：“居摄元年四月，张绍弟竦诣阙归莽，
封为淑德侯。十二月，封王舜子匡为同心侯，林为说
德侯，孔光孙寿为合意侯，甄丰孙匡为并力侯。
居摄三年，封诸将帅为侯伯，爵五等，地四等。封莽子
安为新举公，临为褒新公，兄子光为衍功侯。”

按《汉书王莽传》：“三年春，地震，大赦天下。王邑等还京
师，西与王级等合击明鸿，皆破灭。莽大置酒未央宫
白虎殿，劳赐将帅，诏陈崇治校军功，第其高下。莽乃
上奏曰：明圣之世，国多贤人，故唐虞之时可比屋而
封，至功成事就则加赏焉。至于夏后涂山之会，执玉
帛者万国，诸侯执玉，附庸执帛；周武王孟津之上，尚”
有八百诸侯，周公居摄，郊祀后稷以配天，宗祀文王
于明堂以配上帝，是以四海之内，各以其职来祭，盖
诸侯千八百矣。《礼记·王制》千七百馀国，是以孔子著
《孝经》曰：“不敢遗小国之臣，而况于公侯伯子男乎！”故
得万国之欢心以事其先王。此天子之孝也。秦为亡
道，残灭诸侯以为郡县，欲擅天下之利，故二世而亡。
高皇帝受命除残，考功施赏，建国数百，后稍衰微，其
馀仅存。太皇太后躬统大纲，广封功德以劝善，兴灭
继绝以永世，是以大化流通，旦暮且成遭羌寇害，西
海郡反虏流言，东郡逆贼惑众，西土忠臣孝子，莫不
奋怒，所征殄灭，尽备厥辜，天下咸宁。今制礼作乐，实
考“周爵五等，地四等”有明文。殷，爵三等，有其说，无其
文。孔子曰：“周监于二代，郁郁乎文哉！吾从周臣请，诸
将帅当受爵邑者，爵五等，地四等。”奏可。于是封者高
为侯伯，次为子男。当赐爵关内侯者，更名曰附城，凡
数百人。击西海者，以羌为号，槐里以“武”为号，翟义以
“虏”为号。群臣复奏言：“太后修功录德，远者千载，近者
当世，或以文封，或以武爵，深浅大小，靡不毕举。今摄
皇帝背依践阼，宜异于宰国之时，制作虽未毕已，宜
进二子，爵皆为公。《春秋》善。善及子孙贤者之后，宜有
土地。成王广封周公庶子六人，皆有茅土。及汉家名
相、大将萧、霍之属，咸及支庶兄子光，可先封为列侯
诸孙制度毕已，大司徒、大司空上名如前”诏书。太后
诏曰：“进摄皇帝子褒新侯安为新举公，赏都侯临为
褒新公，封光为衍功侯。”是时莽还归新都国，群臣复
白以封莽孙宗为新都侯。莽既灭翟义，自谓威德日
盛，获天人助，遂谋即真之事矣。